2021. gada 17. augustā Noteikumi Nr. 556

Rīgā (prot. Nr. 56 18. §)

**Grozījumi** **Ministru kabineta 2011. gada 25. janvāra noteikumos Nr. 75 "Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem"**

Izdoti saskaņā ar Bezdarbnieku un

darba meklētāju atbalsta likuma

4. panta otro, trešo, piekto, vienpadsmito,

divpadsmito un piecpadsmito daļu

Izdarīt Ministru kabineta 2011. gada 25. janvāra noteikumos Nr. 75 "[Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem](http://www.likumi.lv/doc.php?id=225425)" (Latvijas Vēstnesis, 2011, 21., 99., 198. nr.; 2012, 117. nr.; 2013, 47., 148., 193., 244. nr.; 2014, 102., 159. nr.; 2015, 115. nr.; 2016, 4., 62. nr.; 2017, 46., 178. nr.; 2018, 49., 252. nr.; 2019, 82. nr.; 2020, 54A., 87., 119., 248. nr.; 2021, 77., 124. nr.) šādus grozījumus:

1. Aizstāt 21.7. apakšpunktā vārdus "bezdarbnieks vai darba meklētājs" (attiecīgā locījumā) ar vārdiem "bezdarbnieks, darba meklētājs vai bezdarba riskam pakļautā persona" (attiecīgā locījumā).

2. Izteikt 31.3 punktu šādā redakcijā:

"31.3 Šo noteikumu 21.7. apakšpunktā minēto mācību programmu apguvē bezdarbnieku, darba meklētāju un bezdarba riskam pakļauto personu iesaista, ja tas ir nepieciešams bezdarbnieka, darba meklētāja vai bezdarba riskam pakļautās personas veiksmīgai iesaistei darba tirgū."

3. Svītrot 33. punktā vārdus un skaitli "šo noteikumu 21.7. apakšpunktā minēto mācību programmu".

4. Papildināt noteikumus ar 33.3 punktu šādā redakcijā:

"33.3 Bezdarbnieku, darba meklētāju un bezdarba riskam pakļauto personu divu gadu laikā var iesaistīt ne vairāk kā sešu šo noteikumu 21.7. apakšpunktā minēto mācību programmu apguvē, par mācību programmu apguvi kopā nepārsniedzot 500 *euro*."

5. Izteikt 34.4 punktu šādā redakcijā:

"34.4 Aģentūra šo noteikumu 21. punktā (izņemot šo noteikumu 21.7. apakšpunktu) minēto apmācību laikā līdz nākamā mēneša piecpadsmitajam datumam aprēķina un izmaksā bezdarbnieka stipendiju par iepriekšējo mēnesi, bet pēdējā apmācību mēnesī stipendiju izmaksā 10 darbdienu laikā pēc apmācību pabeigšanas. Šo noteikumu 21.7. apakšpunktā minēto mācību programmu apguves laikā aģentūra stipendiju aprēķina un izmaksā bezdarbniekiem ne vēlāk kā 15 dienu laikā pēc programmas apguvi apliecinoša dokumenta un maksājumu apliecinoša dokumenta saņemšanas aģentūrā."

6. Papildināt 34.7 punktu ar piekto teikumu šādā redakcijā:

"Šo noteikumu 21.7. apakšpunktā minētās mācību programmas apgūst divas līdz četras stundas dienā, piecas dienas nedēļā."

7. Aizstāt 34.8 punktā skaitļus un vārdus "21.1., 21.2., 21.3., 21.5. un 21.6. apakšpunktā" ar skaitli un vārdu "21. punktā".

8. Izteikt 35. punktu šādā redakcijā:

"35. Aģentūra, iesaistot bezdarbniekus, darba meklētājus un bezdarba riskam pakļautās personas apmācībā, ar katru personu noslēdz līgumu par bezdarbnieka, darba meklētāja vai bezdarba riskam pakļautās personas apmācību. Līgumā nosaka apmācības noteikumus un laiku, aģentūras un bezdarbnieka, darba meklētāja vai bezdarba riskam pakļautās personas savstarpējos pienākumus un tiesības apmācības laikā, kā arī apmācības pārtraukšanas un izbeigšanas noteikumus, tai skaitā gadījumus, kad apmācību pārtraukšana nav uzskatāma par attaisnojošu. Iesaistot apmācībā bezdarbnieku, līgumā papildus nosaka stipendijas saņemšanas kārtību."

9. Aizstāt 43.10. apakšpunktā vārdus "izdevumu kompensācijai" ar vārdiem "izdevumu segšanai vai kompensācijai".

10. Izteikt 46.2 punktu šādā redakcijā:

"46.2 Ja bezdarbnieks, darba meklētājs vai bezdarba riskam pakļautā persona apgūst mācību programmu šo noteikumu 21.7. apakšpunktā minētajā atvērto tiešsaistes kursu platformā, aģentūra 15 dienu laikā pēc kursa apguvi apliecinoša dokumenta un maksājumu apliecinoša dokumenta saņemšanas izmaksā kompensāciju par mācību programmas apguvi un apliecinājuma dokumenta saņemšanu. Bezdarbniekam, darba meklētājam vai bezdarba riskam pakļautajai personai ir tiesības pieprasīt avansu ne vairāk kā 50 % apmērā no mācību programmas maksas. Avansa izmaksas kārtību nosaka līgumā ar aģentūru par mācību programmas apguvi."

11. Papildināt noteikumus ar 232. punktu šādā redakcijā:

"232. Grozījumus šo noteikumu 34.4, 34.7, 34.8, 35. un 46.2 punktā, kas paredz tiesības saņemt stipendiju par dalību šo noteikumu 21.7. apakšpunktā minētajā apmācību pasākumā, tās izmaksas kārtību, līguma noslēgšanu par dalību, iesaistes intensitāti, kā arī tiesības saņemt avansu šo noteikumu 21.7. apakšpunktā minēto apmācību izdevumu segšanai neattiecina uz personām, kuras ir iesaistītas šo noteikumu 21.7. apakšpunktā minētajā apmācību pasākumā līdz minēto grozījumu spēkā stāšanās dienai."

Ministru prezidents A. K. Kariņš

Labklājības ministrs G. Eglītis